**Noter fra bestyrelsesmøde d. 30. marts 2017**

**Til stede**: Birte, Steen, Benny, Michael, Britt, Alexia og Lizzi (referent).

**Afbud**: Anja og Gitte

1. Påskebanko

Datoen er fastsat og lagt ud på hjemmesiden: 7/4, kl. 14-15.

Holdes i kantinen (husk at vi skal rydde op).

Vi gennemfører 2 spil med gevinst på 1 række, 2 rækker og hel plade.

Gevinst til vinder + 2 sidegevinster.

Benny og Michael indkøber 20 gaver + 1 bankosæt + påskeæg til kaffen.

Deltagerne skal selv medbringe kaffe/te og krus.

Birte laver invitation snarest muligt.

2. Status for tilskud, bankkonto, Mobile Pay/kreditkort og årskort

ROMU har meldt tilbage, at de ikke får etableret firmakortordning i indeværende år.

Bankkonto er oprettet, og vi har fået et masterkort. Mobile Pay er ikke på plads endnu.

Tilskud fra NDH er modtaget, og kontingenterne er begyndt at rulle ind.

På næste bestyrelsesmøde har Alexia en økonomioversigt med.

3. Nye arrangementer

**Nykredit parkstafet 13/6.**

Britt undersøger priser. Der skal være en vis egenbetaling. Lizzi hjælper med arrangementet. Vi drøfter nærmere detaljer på næste bestyrelsesmøde.

**Besigtigelsestur**: Drøftes på næste bestyrelsesmøde.

4. Sommerarrangement

Det blev besluttet, at sommerarrangementet holdes den 31. maj, kl. 16.30-20.00.

Benny, Michael og Birte taler med Marianne i kantinen om lån af grill + får pris på mad. Deltagerne medbringer selv drikkevarer.

Arrangementet er for medlemmer af FLORA + ægtefæller og børn.

Invitation sendes ud efter Påske med tilmeldingsfrist ca. 3 uger inden arrangementet. 14 dage før arrangementet sendes en reminder.

Vi holder et bestyrelsesmøde lige efter tilmeldingsfrist, hvor nærmere detaljer aftales, herunder lege.

Birte laver invitation.

5. Eventuelt

Der var opbakning til Anjas forslag om at lave en samlet fødselsdagskalender for Adm.center og DCE.

Vil Gitte mon stå for den?

**Næste møde** holdes umiddelbart efter tilmeldingsfrist til sommerarrangement. Birte indkalder.

På dagsordenen er bl.a. de praktiske ting omkring sommerarrangementet, evt. besigtigelsestur og økonomi.

30/3-2017 LIE